તમે જો જો ટોળામાં સ્ત્રીઓ વાતો કરતી હોય ત્યારે મોટેભાગે એમની વાતોનો વિષય પતિ, નણંદ, સાસુ, જેઠાણી જ હશે..એ તો બોલતાં જ નથી…એ તો બહુ મોડા આવે…એ તો ફોન પર જ લાગેલાં રહે-અમારે કહેવું પડે કે મોબાઇલ બાજુમાં મૂકો..એ તો પાસવર્ડ શેર જ ના કરે…શાંતિ કરાર વિશે બે દેશનાં વડાપ્રધાનો વચ્ચે થતી હોય એવી ગંભીર ચર્ચાઓ સ્ત્રીઓ વચ્ચે આવા મુદ્દાઓ પર થતી હોય. પુરૂષો ટોળામાં ઊભા હોય ત્યારે મારી પત્ની જાડી થઇ ગઇ છે…મારા સાસુની તો વાત જ શું કરું…મારો સાળો તો ખપત જેવો છે…આ એમની વાતોનાં વિષયો નથી હોતા. સ્ત્રી અને પુરૂષ બેઉ જુદા છે, એમનો મૂળભૂત સ્વભાવ જુદો છે અને એમની સાયકોલોજી પણ જુદી છે.